CELEX: 62019TN0799
Language: bg
Date: 2019-11-18 00:00:00
Title: Дело T-799/19: Жалба, подадена на 18 ноември 2019 г. — Bennahmias/Парламент

10.2.2020   
            
            
               BG
            
            
               Официален вестник на Европейския съюз
            
            
               C 45/78
            
         
      Жалба, подадена на 18 ноември 2019 г. — Bennahmias/Парламент
      (Дело T-799/19)
      (2020/C 45/63)
      Език на производството: френски
      
         Страни
      
      
         Жалбоподател: Jean-Luc Bennahmias (Марсилия, Франция) (представители: J.-M. Rikkers, J.-L. Teheux, и M. Ganilsy, адвокати)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  Да отмени решението на генералния секретар на Европейския парламент от 16 септември 2019 г.,
               
            
                  —
               
               
                  Да отмени дебитно известие № 2019-1598, с което се разпорежда събиране на сумата от 15 105 EUR,
               
            
                  —
               
               
                  Да осъди Европейския парламент да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първото основание е изведено от недостатъчна мотивираност на обжалваното решение, доколкото съображенията на генералния секретар на Европейския парламент били двусмислени и доколкото не се посочвало в каква степен представените документи не представлявали доказателство за работа.
               
            
                  2.
               
               
                  Второто основание е изведено от грешка в преценката на обжалваното решение, доколкото възприетите фактически обстоятелства от генералния секретар на Европейския парламент били неточни.
               
            
                  3.
               
               
                  Третото основание е изведено от изместване на доказателствената тежест. В това отношение, жалбоподателят смята, че не е длъжен да представя доказателства за работата на парламентарния си асистент, а напротив, че Парламентът е длъжен да докаже обратното.
               
            
                  4.
               
               
                  Четвъртото основание е изведено от нарушение на принципа на пропорционалност, доколкото исканата от жалбоподателя сума предполагала, че парламентарният асистент никога не е работил за жалбоподателя.